​ບົດລາຍງານ ຂອງ HRW ກ່າວວ່າ ພວກຜະ ເດັດການ ໃນທົ່ວໂລກ ພວມປະເຊີນ ກັບ ການຕໍ່ຕ້ານ
ກຸ່ມປົກປ້ອງສິດທິມະນຸດ Human Rights Watch ກ່າວວ່າ ໃນປີ 2018 ໄດ້ເຫັນມີແນວໂນ້ມ ຂອງການຄັດຄ້ານ ຕໍ່ລະບອບຜະເດັດການ ເພີ້ມຂຶ້ນ ຢູ່ໃນບັນດາປະເທດຕາເວັນຕົກ ທີ່ມີລະບອບປະຊາທິປະໄຕ.
ກຸ່ມປົກປ້ອງສິດທິມະນຸດ Human Right Watch ທີ່ເອີ້ນຫຍໍ້ວ່າ HRW ກ່າວວ່າ ປະຊາ ຊົນໃນທົ່ວໂລກກຳລັງປະເຊີນກັບການລະເມີດສິດທິຈາກພວກຜະເດັດການແລະມີການ ຕ້ານຢັນກັບ ພວກປະຊານິຍົມ ຜູ້ທີ່ບໍ່ຍອມຮັບ ຄວາມເຫັນຂອງຜູ້ອື່ນ ລາຍງານປະຈຳປີ ຂອງກຸ່ມດັ່ງກ່າວເວົ້າວ່າ ໃນປີ 2018 ໄດ້ເຫັນມີແນວໂນ້ມ ຂອງການຄັດຄ້ານ ຕໍ່ລະບອບ ຜະເດັດການເພີ້ມຂຶ້ນ ຢູ່ໃນບັນດາປະເທດຕາເວັນຕົກ ທີ່ມີລະບອບປະຊາທິປະໄຕ ພ້ອມ ດ້ວຍບັນດາປະເທດ ທີ່ມີການປົກຄອງແບບດັ້ງເດີມ ທີ່ຄວບຄຸມລັດຖະບານ ດັ່ງທີ່ນັກ ຂ່າວຂອງວີໂອເອ ຊລາຕິກາ ຫົກຄ໌ ລາຍງານມານັ້ນກໍແມ່ນວ່າ ອົງການຈັດຕັ້ງຕ່າງໆ ໂດຍສ່ວນ ໃຫຍ່ແລ້ວ ຈະສະໜັບໜຸນ ສິດທິຂອງປະຊາຊົນ ຢູ່ໃນປະເທດອື່ນໆ ຊຶ່ງ ໄຊຈະເລີນສຸກ ຈະນຳເອົາລາຍລະອຽດ ກ່ຽວກັບລາຍງານນີ້ ມາສະເໜີທ່ານ ພວກປະທ້ວງ ຫຼາຍຮ້ອຍຄົນ ໄດ້ພາກັນເດີນຂະບວນ ມຸ້ງໜ້າໄປຍັງທຳນຽບປະທານາ- ທິບໍດີ ໃນນະຄອນຫຼວງ ຄາຣ໌ທູມ ຂອງປະເທດຊູດານ ໃນວັນພະຫັດວານນີ້ ໂດຍຮ້ອງ ໂຮວ່າແລະຮຽກຮ້ອງໃຫ້ປະທານາທິບໍດີ ໂອມາຣ ອາລ-ບາເຊຍຣ໌ ໃຫ້ລາອອກຈາກຕຳ ແໜ່ງ ທ່ານ ບາເຊຍຣ໌ ໄດ້ເຂົ້າກຳອຳ ນາດ ໃນປີ 1989 ດ້ວຍການກໍ່ລັດຖະປະຫານ ແລະໄດ້ປົກຄອງປະເທດແບບຜະ- ເດັດການ ນັບຕັ້ງແຕ່ນັ້ນມາ ທ່ານ ເຄັນເນັດ ຣັອຟ ຈາກ HRW ກ່າວວ່າ ກຸ່ມ HRW ໄດ້ໃຫ້ຂໍ້ສັງເກດວ່າ ພວກມີສິດອອກສຽງ ຢູ່ໃນປະເທດມາເລເຊຍ ແລະ ມາລດິບ ຈຶ່ງໄດ້ຂັບໄລ່ ພວກນາຍົກລັດຖະມົນຕີ ຜູ້ທີ່ສໍ້ໂກງປະເທດຂອງພວກເຂົາເຈົ້າ ອອກຈາກຕຳແໜ່ງ ສ່ວນນາຍົກລັດຖະມົນຕີຂອງ ອາເມເນຍ ກໍໄດ້ລົງຈາກຕຳແໜ່ງ ທ່າມກາງ ການປະທ້ວງຂະໜາດໃຫຍ່ ຍ້ອນການສໍ້ລາດບັງຫຼວງ ແລະເອທິໂອເປຍ ພາຍໃຕ້ການກົດດັນ ຈາກປະຊານິຍົມ ໄດ້ສັບປ່ຽນລັດຖະບານ ທີ່ໄດ້ລະເມີດສິດທິ ມະນຸດ ມາຍາວນານ ໂດຍນາຍົກລັດຖະມົນຕີ ຜູ້ທີ່ເລີ້ມດຳເນີນການປະຕິຮູບລະບຽບ ການປົກຄອງຢ່າງມີປະສິດທິພາບ ການປົກຄອງດ້ວຍອຳນາດແບບຜູກຂາດ ແມ່ນເຮັດໄດ້ຍາກກວ່າ ຢູ່ໃນປະເທດຕາເວັນ ຕົກ ທີ່ມີລະບອບປະຊາທິປະໄຕ ແຕ່ບາງເຫດການທີ່ເກີດຂຶ້ນໃນທົ່ວໂລກ ລວມທັງການ ຍົກຍ້າຍຖິ່ນຖານຂະໜາດໃຫຍ່ ໄດ້ກໍ່ໃຫ້ເກີດມີ ກຸ່ມປະຊານິຍົມ ແລະກະຕຸ້ນໃຫ້ເກີດມີ ບັນດາຜະເດັດການ ເຊັ່ນ ນາຍົກລັດຖະມົນຕີຂອງຮັງກາຣີ ທ່ານ ວິກເຕີ ໂອຣບານ ແລະ ປະທານາທິບໍດີ ຂອງໂປແລນ ທ່ານ ອານເດຣັດຈ໌ ດູດາ ປະຊາຊົນ ຢູ່ໃນທັງສອງ ປະເທດດັ່ງກ່າວ ໄດ້ມີປະຕິກິລິຍາ ຕໍ່ຕ້ານສິ່ງທີ່ພວກເຂົາເຈົ້າ ເຫັນວ່າ ເປັນການໂຈມຕີ ຕໍ່ເສລີພາບ ຢູ່ໃນ ສະຫະລັດ ລາຍງານນີ້ ກ່າວວ່າ ພວກມີສິດອອກສຽງ ໄດ້ປະຕິເສດ ບໍ່ຍອມຮັບ ນະໂຍບາຍທັງຫຼາຍ ທີ່ໃຊ້ “ເລື້ອງຄວາມຢ້ານກົວ” ຂອງປະທານາທິບໍດີ ດໍໂນລ ທຣຳ ທ່ານ ຣອຟ ຈາກ HRW ກ່າວວ່າ ເຢຍຣະມັນ ເດັນມາກ ແລະ ຟິນແລນ ໄດ້ຍຸຕິການຂາຍອາວຸດໃຫ້ແກ່ ຊາອຸດີ ອາຣາເບຍ ຫຼັງຈາກ ການສັງຫານ ນັກຂຽນ ຊາວຊາອຸດີ ທ່ານ ຈາມາລ ຄາຊອກກີ ແຕ່ຂ່າວດັ່ງກ່າວ ແມ່ນບໍ່ດີທັງໝົດ ລາຍງານນີ້ ກ່າວວ່າ ການລະເມີດສິດທິມະນຸດ ໄດ້ ຮ້າຍແຮງຂຶ້ນ ຢູ່ໃນປະເທດຈີນ ບ່ອນທີ່ ພວກຊາວວີເກີຣ ມຸສລິມ 1 ລ້ານຄົນ ໄດ້ຖືກ ຄວບຄຸມໂຕ ເພື່ອສົ່ງໄປ ໃນບ່ອນອັນທີ່ເອີ້ນວ່າ ສູນສຳມະນານັ້ນ ທ່ານ ຣັອຟ ກ່າວອີກວ່າ ກຸ່ມປົກປ້ອງສິດທິມະນຸດ HRW ກ່າວວ່າ ບັນຫາຂັດແຍ້ງ ໃນ ຊີເຣຍ ເຢເມນ ມຽນມາ ແລະ ແຫ່ງອື່ນໆ ອຳນວຍໃຫ້ພວກຜະເດັດການ ສາມາດກໍ່ອາຊະຍາກຳ ຕໍ່ພົນລະເຮືອນ ຂະໜາດໃຫຍ່ ຜູ້ທີ່ຕົກຢູ່ລະຫວ່າງກາງ ຂອງບັນຫານັ້ນ